ขอสอบถามนะคะ มีอาการเจ็บใต้ราวนมด้านขวาค่ะ แถวขอบชั้นใน ลองกดๆดูไม่เจอก้อนแข็งอะไร แต่เหมือนบวมนูนบ้างค่ะถ้าเทียบกับอีกข้าง ปกติมีแพลงค์บ้าง ยืดเหยียดบ้าง ปกติดี แต่อาการออกหลังจากตื่นนอนค่ะ ไม่มีอะไรกระแทก เวลาไอหรือจามจะปวดร้าวบริเวณนั้นค่ะ เป็นมา 4-5 วันค่ะ นอนหงายธรรมดาก็รู้สึกปวดๆบริเวณนั้นค่ะ
สวัสดีค่ะ อาการเจ็บใต้ราวนมด้านขวา อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากเยื่อหุ้มปอดอักเสบ มักสัมพันธ์กับการหายใจเข้าออก-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วยการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ถ้าปวดมากหากเจ็บมากขึ้นเรื่อยๆ ขยับได้น้อย มีปวด บวม แดง คลำได้ก้อนชัดเจน ควรไปพบแพทย์เพื่อตรวจเพิ่มเติม